|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 2003 Αθήνα, 19/1/2017

Προς

τα Σωματεία Μέλη του ΕΚΑ

Συνάδελφοι,

Το Διοικητικό Συμβούλιο του ΕΚΑ ενημερώνει τα Σωματεία - Μέλη του ότι το **30ο Έκτακτο Συνέδριο** θα πραγματοποιηθεί **την Κυριακή 5 Φεβρουαρίου 2017**, στην αίθουσα «ΜΕΛΙΝΑ ΜΕΡΚΟΥΡΗ» στο ΣΕΦ. Επίσης, οι αρχαιρεσίες για την ανάδειξη του νέου Διοικητικού Συμβουλίου, της Ελεγκτικής Επιτροπής και των αντιπροσώπων για τη ΓΣΕΕ θα διεξαχθούν **το Σάββατο 11 και την Κυριακή 12 Φεβρουαρίου 2017, στα γραφεία του ΕΚΑ (Γ’ Σεπτεμβρίου 48β).**

Για να νομιμοποιηθούν τα Σωματεία, πρέπει να προσκομίσουν στο ΕΚΑ (εφ’ όσον δεν τα έχουν προσκομίσει), τα πιο κάτω δικαιολογητικά και τυχόν παραιτήσεις αντιπροσώπων **μέχρι τη Δευτέρα 30 Ιανουαρίου 2017 και ώρα 15:00 (από Δευτέρα 23/1 έως Παρασκευή 27/1 το ωράριο θα είναι από 07:30 έως 17:30)**:

1. Πρακτικό αρχαιρεσιών – αντίγραφο από το πρωτοδικείο
2. Βεβαίωση εκλογής αντιπροσώπων για το ΕΚΑ (από το Δικαστικό Αντιπρόσωπο)
3. Συγκρότηση Διοικητικού Συμβουλίου σε σώμα
4. Απόφαση Γ.Σ. για την εκπροσώπηση στη ΓΣΕΕ μέσω ΕΚΑ ή Ομοσπονδίας
5. Μητρώο μελών
6. Κατάσταση ψηφισάντων μελών, επικυρωμένη από τον δικαστικό, που να περιλαμβάνει:
* Ονοματεπώνυμο – πατρώνυμο
* Αριθμό ταυτότητας
* Αριθμό βιβλιαρίου ασθενείας - ταμείο ασφάλισης

Σημείωση

Για τη συμμετοχή στο Συνέδριο υποχρεούται η οργάνωση-μέλος, εκτός των ανωτέρω νομιμοποιητικών δικαιολογητικών, να έχει εκπληρώσει τις οικονομικές της υποχρεώσεις προς το ΕΚΑ για το χρονικό διάστημα μέχρι και το μήνα (Φεβρουάριο 2017), που διεξάγεται το Συνέδριο. Γι αυτό παρακαλούμε τα σωματεία:

1. Να καταβάλουν τις οφειλόμενες προς το ΕΚΑ συνδρομές, προκειμένου να ανταποκριθούμε στις αυξημένες οικονομικές υποχρεώσεις του Συνεδρίου.
2. Να ενημερώσουν το Οργανωτικό Τμήμα του ΕΚΑ για το ύψος της συνδρομής κάθε μέλους προς το Σωματείο, για να υπολογισθεί το ύψος της οφειλής κάθε οργάνωσης.

Για το Δ.Σ.

|  |  |
| --- | --- |
| Ο Πρόεδρος | Ο Γεν. Γραμματέας |
| Γεώργιος Μυλωνάς | Κωνσταντίνος Κουλούρης |